OpenLLM-France/wikimedia huggingface dataset:
# Santana FC

Santana Futebol Clube és un club de futbol de l'illa de São Tomé, a São Tomé i Príncipe. Té la seva base a la localitat de Santana. L'equip ha guanyat un títol i és el setè equip a guanyar el seu primer i únic títol el 1991. El mateix any va guanyar els títols nacional i insular. Santana és un dels dos clubs de Cantagalo en obtenir un títol en competició nacional.
Santana va ser el primer club de São Tomé en participar en alguna de les competicions africanes el 1999, la següent aparició va ser el 2001 i la tercera va ser el 2013. Va ser relegat a la Segona Divisió regional el 2011 i hi va romandre durant tres temporades fins que va quedar entre elss dos primers. Santana va passar tres temporades a la Primera Divisió, el 2016 el club va acabar en 11è lloc i estava dins de la zona de descens. Actualment (temporada 2017) es troba en la Segona Divisió.

## Títols

Nacional:
* Campeonato Santomense de Futebol: 1
          1991
* Taça Nacional de São Tomé e Principe: 1
          1991
Regional:
* Liga Insular de São Tomé: 1
          1991
* Taça Regional de São Tomé: 1
          1991

## Competicions internacionals

* Lliga de Campions de la CAF: 1 compeetició
       1999 – eliminat en la ronda preliminar, competia amb Sony Elá Nguema de Guinea Equatorial

## Resultat del campionat entre illes

| Temporada | Divisió | Posició | Jugats | Guanya | Empata | Perd | GF | GC | GD | Punts | Qualificació/descens |
| 2011 | 2 | 12 | 21 | 2 | 3 | 16 | 15 | 44 | -29 | 9 | Relegat a Segona Divisió Regional |
| 2012 | 3 | | 18 | - | - | - | - | - | - | - | Cap |
| 2013 | 3 | | 18 | - | - | - | - | - | - | - | Classificat a Primera Divisió regional |
| 2014 | 2 | 8 | 18 | - | - | - | - | - | - | - | Cap |
| 2015 | 2 | | 18 | - | - | - | - | - | - | - | |
| 2016 | 2 | 11 | 22 | - | - | - | - | - | - | - | Relegat Segona Divisió Regional |

## Referències

* ↑ (anglès) São Tomé e Príncipe 2001 José Batalha & RSSSF.com
* ↑ (anglès) São Tomé e Príncipe 2002/03 José Batalha & RSSSF.com
* ↑ (anglès) São Tomé e Príncipe 2004 José Batalha & RSSSF.com
* ↑ (anglès) São Tomé e Príncipe 2006/07 José Batalha & RSSSF.com
* ↑ (anglès) São Tomé e Príncipe 2009/10 José Batalha & RSSSF.com

## Enllaços externs

* Santana FC a Soccerway
* Santana FC a the Final Ball
# Santanaïta

La santanaïta és un mineral de la classe dels sulfats. Rep el seu nom de la mina Santa Ana, a Xile, la seva localitat tipus.

## Característiques

La santanaïta és un cromat de fórmula química Pb$_{11}$(CrO₄)O₁₂. Va ser aprovada com a espècie vàlida per l'Associació Mineralògica Internacional l'any 1971. Cristal·litza en el sistema hexagonal. Es troba en forma de cristalls hexagonals en forma de plaques, aplanats en {0001}, de fins a 0,5 mil·límetres, en agregats. La seva duresa a l'escala de Mohs és 4.
Segons la classificació de Nickel-Strunz, la santanaïta pertany a «07.FB - Cromats amb O, V, S, Cl addicionals» juntament amb els següents minerals: fenicocroïta, wattersita, deanesmithita i edoylerita.

## Formació i jaciments

Es troba com a producte d'alteració de la galena amb altres minerals que contenen crom en una dipòsit de plom hidrotermal oxidat. Sol trobar-se associada a altres minerals com: galena, fenicocroïta, wulfenita cròmica, diaboleïta i quars. Va ser descoberta a la mina Santa Ana, a Caracoles, al districte de Sierra Gorda (Província d'Antofagasta, Regió d'Antofagasta, Xile), l'únic lloc on ha estat trobada.

## Referències

* ↑ «Santanaite» (en anglès). Mindat. [Consulta: 18 juliol 2016].
* 1 2 «Santanaite» (en anglès). Handbook of Mineralogy. [Consulta: 18 juliol 2016].
# Selevinia betpakdalaensis

Selevinia betpakdalaensis és una espècie de mamífer rosegador de la família dels lirons. Viu al Kazakhstan i, possiblement, l'extrem nord-occidental de la Xina. S'alimenta d'insectes, especialment llagostes. El seu hàbitat natural són els deserts de sòl pedregós, argilós o salí dominats per artemísies i amarantàcies. Està amenaçat per la destrucció del seu entorn a causa de l'extracció d'arbustos de Spiraeanthus.

## Referències

* ↑ Tsitsulina, K. Selevinia betpakdalaensis. UICN 2008. Llista Vermella d'espècies amenaçades de la UICN, edició 2008, consultada el 16 novembre 2015.
Espècies vivents de lirons :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Glirinae :
Graphiurinae :
Leithiinae :
Categoria :
# Serrat de Castilló

El Serrat de Castilló és un serrat del municipi de Conca de Dalt, antigament de l'antic terme de Claverol, en terres de l'enclavament dels Masos de Baiarri.
Està situat a l'extrem nord-est de l'enclavament, a ponent del Forcat de les Llaus, a l'esquerra tant del torrent de Perauba com de la llau de Castilló i del lloc on es troben aquests dos cursos d'aigua. És al nord dels Terrers de Castilló i a llevant de l'Obaga de Castilló.
# Selecció de bàsquet de l'Iran

La Selecció de bàsquet de l'Iran és l'equip format per jugadors de nacionalitat iraniana que representa a la Federació Iraniana de Bàsquet en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI). Pertany a la zona FIBA Àsia.

## Classificacions
### Jocs Olímpics

* 1948 - 14
* 2008 - 11
* 2020 - 12

### Campionats mundials

* 2010 - 17
* 2014 - 20
* 2019 - 23
* 2023 - 31

### Campionats asiàtics

* 1973 - 5
* 1981 - 8
* 1983 - 5
* 1985 - 8
* 1989 - 5
* 1991 - 6
* 1993 - 4
* 1995 - 10
* 1997 - 8
* 2003 - 5
* 2005 - 6
* 2007 - 1
* 2009 - 1
* 2011 - 5
* 2013 - 1
* 2015 - 3
* 2017 - 2

### Campionats europeus

* 1959 - 17

### Jocs Asiàtics

* 1951 - 3
* 1966 - 7
* 1970 - 7
* 1974 - 6
* 1990 - 7
* 1994 - 8
* 1998 - 7
* 2006 - 3
* 2010 - 3
* 2014 - 2
* 2018 - 2

## Referències

* ↑ «IRN/LIB – It's Iraaaaaan!». FIBA. Arxivat de l'original el 6 desembre 2012. [Consulta: 5 agost 2007].
* ↑ «Yao, Hamed, and Patty shined as stars from Asia & Oceania at the Olympics». FIBA, 21-07-2021 [Consulta: 4 agost 2021].
# Selecció de bàsquet de Txecoslovàquia

La Selecció de bàsquet de Txecoslovàquia fou l'equip representatiu de Txecoslovàquia, que representava la Federació Txecoslovaca de Bàsquet en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI).
La selecció de Txecoslovàquia fou especialment exitosa en els campionats d'Europa de l'especialitat. L'any 1946 es proclamà campiona continental, el seu major triomf de sempre. A més, guanyà sis medalles d'argent, els anys 1947, 1951, 1955, 1959, 1967 i 1985, i cinc de bronze, 1935, 1957, 1969, 1977, 1981.

## Classificacions
### Jocs Olímpics

* 1936 - 9
* 1948 - 7
* 1952 - 9
* 1960 - 5
* 1972 - 8
* 1976 - 6
* 1980 - 9

### Campionats mundials

* 1970 - 6
* 1974 - 10
* 1978 - 9
* 1982 - 10

### Campionats europeus

* 1935 - 3
* 1937 - 7
* 1946 - 1
* 1947 - 2
* 1951 - 2
* 1953 - 4
* 1955 - 2
* 1957 - 3
* 1959 - 2
* 1961 - 5
* 1963 - 10
* 1965 - 7
* 1967 - 2
* 1969 - 3
* 1971 - 5
* 1973 - 4
* 1975 - 6
* 1977 - 3
* 1979 - 4
* 1981 - 3
* 1983 - 10
* 1985 - 2
* 1987 - 8
* 1991 - 6

## Jugadors destacats

| Més partits Pos. Jugador Partits 1. Kamil Brabenec 403 2. Vlastimil Havlík 370 3. Stanislav Kropilák 368 4. Zdeněk Kos 345 5. Gustáv Hraška 336 6. Jaroslav Skála 333 7. Jiří Pospíšil 276 8. Jan Bobrovský 267 9. Jiří Zídek Sr. 257 10. Peter Rajniak 255 11. Vojtěch Petr 251 12. Zdeněk Böhm 250 13. Zdeněk Douša 246 14. Juraj Žuffa 241 15. Jiří Růžička 240 16. Vlastibor Klimeš 234 17. Jiří Okáč 230 18. Oto Matický 224 19. Leoš Krejčí 219 20. Jiří Zedníček 217 21. František Konvička 216 22. Bohumil Tomášek 205 23. Vladimír Pištělák 203 | Més punts Pos. Jugador Punts Partits Mitjana 1. Kamil Brabenec 1,939 122 15.9 2. Stanislav Kropilák 1,382 92 15.0 3. Jiří Zídek Sr. 1,230 87 14.1 4. Zdeněk Kos 1,150 113 10.2 5. Jiří Pospíšil 791 85 9.3 6. Gustáv Hraška 761 91 8.4 7. Jan Bobrovský 748 78 9.6 8. Jiří Baumruk 654 55 11.9 9. František Konvička 654 61 10.7 10. Ivan Mrázek 629 50 12.6 11. Jiří Zedníček 624 66 9.5 12. Jaroslav Skála 574 69 8.3 13. Jaroslav Šíp 485 43 11.3 14. Jiří Růžička 478 66 7.2 15. Miroslav Škeřík 477 49 9.7 16. Jaroslav Tetiva 473 62 7.6 17. Vlastimil Havlík 471 62 7.6 18. Zdeněk Douša 434 71 6.1 19. Bohumil Tomášek 417 46 9.1 20. Peter Rajniak 408 40 10.2 |

## Referències

* ↑ «EUROPEAN CHAMPIONSHIP». linguasport.com. [Consulta: 26 gener 2014].
# Selecció de bàsquet de Tunísia

La selecció de bàsquet de Tunísia és l'equip nacional de bàsquet de Tunísia. El seu millor lloc a l'Afrobasket fou el 2011., 2017. i el 2021, quan van aconseguir la medalla de or. També van guanyar el plata el 1965. També van guanyar el bronze el 1970, 1974, 2009 i el 2015.

## Classificacions
### Jocs Olímpics

* 2012 - 11

### Campionats mundials

* 2010 - 21
* 2019 - 20

### Campionats africans

* 1964 - 4
* 1965 - 2
* 1970 - 3
* 1972 - 5
* 1974 - 3
* 1975 - 5
* 1981 - 6
* 1985 - 8
* 1987 - 5
* 1989 - 8
* 1992 - 7
* 1993 - 8
* 1999 - 5
* 2001 - 4
* 2003 - 6
* 2005 - 7
* 2007 - 6
* 2009 - 3
* 2011 - 1
* 2013 - 9
* 2015 - 3
* 2017 - 1
* 2021 - 1

### Jocs Mediterranis

* 1959 - 6
* 1967 - 7
* 1971 - 5
* 1975 - 7
* 1979 - 5
* 1983 - 7
* 1987 - 5
* 2001 - 5
* 2013 - 3

## Referències

* ↑ 2011 African Championship a FIBA archive (anglès)
* ↑ 2017 African Championship a FIBA archive (anglès)
* ↑ 1965 African Championship a FIBA archive (anglès)
* ↑ 1970 African Championship a FIBA Archive (anglès)
* ↑ 1974 African Championship a FIBA.com (anglès)
# Schiers

Schiers és un municipi del cantó dels Grisons (Suïssa), situat al districte de Prättigau/Davos.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Schibsted

Schibsted és un grup de comunicació d'origen noruec dedicat al negoci dels anuncis classificats arreu del món, que va ser fundat el 1839. Cotitza a la Borsa d'Oslo i té presència a Noruega, Suècia, Dinamarca, Suïssa, Estònia, Finlàndia, França i Espanya. És propietari de diaris de pagament i gratuïts, (com ara les capçaleres noruegues VG i Aftenposten, els dos diaris més importants de Noruega), i de televisions, ràdios i altres mitjans.
Schibsted va ser, fins al 2005, el propietari del 100% del capital de 20 minutos. El 29 d'abril del 2005, però, el 20% de l'empresa va ser adquirit pel Grup Zeta (editor d'El Periódico de Catalunya, Interviú, Tiempo i d'altres publicacions).
Schibsted està representat a Espanya pel grup Anuntis-Segundamano i Schibsted Ibérica. Avui dia és, a més, l'accionista majoritari de la borsa de treball InfoJobs.net i del portal immobiliari Fotocasa.es.

## Referències

* ↑ Garvik, Olav «Schibsted» (en noruec bokmål). Store norske leksikon, 17-09-2021.
* ↑ «El Grupo Zeta compa el 20% del diario gratuito '20 Minutos'» (en castellà). El Periódico de Aragón, 29-04-2005. [Consulta: 6 març 2022].
* ↑ «El grupo de comunicación Schibsted adquiere el 100% de Anuntis, líder en anuncios» (en castellà). 20minutos, 05-07-2013. [Consulta: 6 març 2022].

## Enllaços externs

* Schibsted - Lloc web oficial
# Schiermonnikoog

Schiermonnikoog (frisó Skiermûntseach, dialecte local, Lytje Pole) és una illa frisona occidentals situada entre Amelân (més a l'oest; amb l'illot d'Engelsmanplaat entremig) i Rottumerplaat, i també un municipi de la província de Frísia.
La superfície emergida és de 39,94 km², que sumada a 151,25 km² corresponent a aigua totalitzen 191,19 km². La seva situació a 53° 48′ N 6° 16′ W la converteixen en el lloc habitat més septentrional de tots els Països Baixos. Administrativament, l'illa constitueix un únic municipi (homònim) que amb 992 habitants (2004) és el menys poblat de tot el país. És per aquest motiu que els habitants de Schiermonnikoog sempre proven de ser el primer municipi a declarar els resultats quan hi ha eleccions. Pertany a la província de Frísia.
L'illa compta amb 18 km de platges i 30 km de carrils bici.
Actualment, la principal font d'ingressos és el turisme.

## Història

La història de l'illa abans de l'edat mitjana no és coneguda. Els primers propietaris conegut de l'illa foren els monjos cistercencs del monestir de Klaerkamp (prop de Rinsumageast, a terra ferma). Això explica el seu nom: skier vol dir "gris" en frisó (en referència al color dels hàbits dels monjos), mûnts "monjo", i each "illa"; i una explicació anàloga es pot fer amb el nom en neerlandès: schier "gris", monnik "monjo", i oog illa (si bé els mots schier i oog són arcaics i poc habituals al costat de grijs i eiland).
El 1580 Frísia esdevingué protestant. El monestir perdé totes les seves possessions, i l'illa passà a mans de la província. A fi i efecte d'aconseguir fons aquesta vengué l'illa, que entre 1638 i 1945 estigué en mans privades.
El 1989 l'illa fou declarada parc nacional, el primer del país.

## Administració

El consistori actual, després de les eleccions municipals de 2007, és dirigit per L. K. Swart. El consistori municipal consta de 9 membres, compost per:
* CGS, 3 escons
* Ons Belang 3 escons
* Schiermonniksoogs Belang, 3 escons

## Galeria d'imatges

* Cases al poble de Schiermonnikoog
* Port
* Far
* Entrada a un búnquer alemany de la Segona Guerra Mundial

## Enllaços externs

* Pàgina oficial (en neerlandès)
* Nationaal park Schiermonnikoog Arxivat 2003-10-02 a Wayback Machine.
# SendCloud

Sendcloud és una plataforma d'enviament de comerç electrònic holandesa. L'empresa és un proveïdor de serveis d'enviament que integra empreses de comerç electrònic amb transportistes per automatitzar el procés de lliurament mitjançant programari.
El 2019, Sendcloud va aconseguir una facturació de 44 milions d'euros. La valoració estimada de l'empresa és de 750 milions de dòlars.

## Visió general

Sendcloud va ser fundada el 2012 per Rob van den Heuvel (ara CEO de Sendcloud), Bas Smeulders (CFO), Sabi Tolou (CCO).
L'empresa va obrir la seva primera oficina a Eindhoven, Països Baixos, on es va fundar el negoci.
El 2015, Sendcloud es va llançar a Bèlgica i Alemanya. L'empresa ha rebut una inversió de Sanoma Ventures.
L'any 2019, la companyia es va posar en marxa a Espanya.
El 2020, Sendcloud va entrar a Itàlia i al Regne Unit.
El 2021, la companyia va recaptar 150 milions d'euros en una ronda Sèrie C liderada per SoftBank amb la participació de L Catterton i HPE Growth.

## Referències

* ↑ «Bloomberg - Are you a robot?». [Consulta: 27 gener 2022].
* ↑ «Scale-up operating model series: Bas Smeulders of e-commerce shipping platform Sendcloud» (en anglès britànic), 24-03-2021. [Consulta: 27 gener 2022].
* 1 2 «Sendcloud nabs $177M led by SoftBank to double down on SaaS — shipping as a service» (en anglès americà). [Consulta: 27 gener 2022].
* ↑ «Supply chain scale-up in the spotlight: SendCloud» (en anglès americà), 21-11-2019. [Consulta: 27 gener 2022].
* ↑ «Sendcloud bags $177m in Series C funding for all in one shipping platform» (en anglès americà). [Consulta: 27 gener 2022].
* ↑ Ohr, Thomas. «Eindhoven-based Sendcloud raises €150 million to accelerate growth of its all-in-one shipping platform» (en anglès americà), 15-09-2021. [Consulta: 27 gener 2022].
* ↑ «SanomaVentures invests in SendCloud, shipping software platform for webshops» (en anglès). [Consulta: 27 gener 2022].
* ↑ «Eindhoven-based scaleup SendCloud receives multimillion-euro investment, launches in Spain | Silicon Canals» (en anglès americà), 17-10-2019. [Consulta: 27 gener 2022].
* ↑ Oct 1; E-Commerce | 0, 2020 |. «Sendcloud aims to empower British e-commerce businesses» (en anglès americà), 01-10-2020. [Consulta: 27 gener 2022].
* ↑ Vardhan, Jai. «Exclusive: SoftBank invests in Snapdeal-owned Unicommerce» (en anglès americà), 16-12-2021. [Consulta: 27 gener 2022].
* ↑ «Dutch scaleup Sendcloud raises €149.7M in SoftBank-led round; plans to hire 250 people in next 12 months | Silicon Canals» (en anglès americà), 15-09-2021. [Consulta: 27 gener 2022].
# Serra d'Alsamora

La Serra d'Alsamora és una serra del terme municipal de Sant Esteve de la Sarga, del Pallars Jussà. Aquesta serra separa les dues valls principals del terme: al sud, la Feixa, que els pobles d'Alsamora i Sant Esteve de la Sarga; al nord, la del barranc de la Clua, amb els pobles de la Cula, la Torre d'Amargós i Castellnou de Montsec. Forma un arc molt obert de nord-oest a nord-est, inflexionat al sud a la part central.
La meitat de la serra que mira al nord, al barranc de la Clua, és un pendís suau, que baixa de dalt la carena cap als 500/600 metres per on discorre aquell barranc. La que mira al sud, a la Feixa i el poble d'Alsamora, és més sobtada, abrupta, i està constituït per diversos sectors encinglerats: les Roques Peronyes a ponent, dins del Cingle de les Peronyes, l'Obagueta, el lloc on hi ha la capella de la Mare de Déu de la Feixa i lo Colomer de Vilabella, sota el Tossal de Vilabella. A la part final, a més del tossal d'aquest nom, també hi ha la Collada de Vilabella.
A l'extrem de ponent, baixa gradualment cap a la Noguera Ribagorçana, mentre que pel de llevant enllaça amb lo Tossal, el Tossal del Solà i la Serra del Sastret, ja prop del límit del terme de Sant Esteve de la Sarga amb el de Castell de Mur (antic terme de Mur).
Pren el nom del poble més proper al sud de la serra, al qual mira la seva part més abrupta, però també queda a prop de Sant Esteve de la Sarga (SE) i de Mont-rebei (SO).

## Enllaços externs

* Institut Cartogràfic de Catalunya
# Serra d'Alfàbia

La Serra d'Alfàbia (pronúncia local: [əw'faβi]) és una serra de Mallorca que forma part de la Serra de Tramuntana. Rep el nom de la possessió bunyolina d'Alfàbia tot i que pertany al municipi de Sóller.
Amb una altura màxima de 1.067 m, separa la vall de Sóller de la d'Orient. Limita al nord amb Sóller, al sud amb Bunyola i Orient, a l'est amb el puig de l'Ofre (1.090 m) i a l'oest amb el puig des Teix (1.064 m). Al cim, hi ha unes antenes repetidores que permeten la recepció dels canals de televisió i d'emissores de ràdio a gairebé totes les poblacions de l'illa de Mallorca.

## Principals accessos

* Des del Coll de Sóller
* Des de Biniaraix, pel Barranc de Biniaraix i pels Cornadors
* Des de l'embassament de Cúber, pel Barranc de Biniaraix i pels Cornadors
* Des d'Orient, pel Pas de na Maria
* Des de Sóller, per S'Arrom

## Galeria d'imatges

* Antenes de telefonia a Alfàbia, amb el Teix al fons.
* La serra d'Alfàbia, vista de Fornalutx.

## Referències

* ↑ «Serra d'Alfàbia». Gran Enciclopèdia Catalana. [Consulta: 20 agost 2020].

## Enllaços externs

* Possessió d'Alfàbia
# Sernovódskoie (Stàvropol)

* Per a altres significats, vegeu «Sernovódskoie».
Sernovódskoie (en rus: Серноводское) és un poble del krai de Stàvropol, a Rússia, que en el cens del 2010 tenia 1.422 habitants. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Pardal menut

El pardal menut (Gymnoris dentata) és un ocell de la família dels passèrids (Passeridae).

## Hàbitat i distribució

Habita zones àrides amb arbres del nord de la zona afrotròpica, des del sud de Mauritània, Senegal i Guinea, cap a l'est, a través d'Etiòpia i Eritrea, fins al Iemen.

## Referències

* ↑ «Pardal menut». Cercaterm. TERMCAT, Centre de Terminologia. Rev. 20/02/2022(català)
# Txervona Dibrovka

Txervona Dibrovka - Червона Дибровка (rus) - és un poble de l'óblast de Bélgorod, a Rússia. El 2016 tenia 520 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Lusi Geta

Lusi Geta (en llatí Lusius Geta) va ser prefecte del pretori sota l'emperador Claudi, l'any 48. Durant la detenció de l'emperadriu Valèria Messal·lina fou substituït pel llibert Narcís i després destituït formalment el 52 per indicació d'Agripina Menor que pensava que era lleial a Messalina i addicte al seu fill Britànic.

## Referències

* ↑ Bodham Donne, William. «Lusius Geta». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Sobolínoie

Sobolínoie (en rus: Соболиное) és un poble de l'óblast de Sakhalín, a l'Extrem Orient de Rússia, que el 2013 tenia 16 habitants. Pertany al districte de Poronaisk.

## Referències

* ↑ Топонимический словарь Сахалинской области. Дальневосточное книжное издательство. Сахалинское отделение. ISBN 5-7440-0136-0.
* ↑ Высоков М. С., Голубев В. А., Кожухова Т. М., Колесников Н. А., Лопачёв А. М., Тварковский Л. С.. История Сахалинской области с древнейших времён до наших дней.
# Reposició de líquids

El reposició de líquids o rehidratació és la pràctica mèdica de reposar el líquid corporal perdut per sudoració, sagnat, diarrea o vòmits importants o altres processos patològics. Els líquids es poden administrar per rehidratació oral (bevent), per via intravenosa, per rectal o per hipodermòclisi (la injecció directa del líquid al teixit subcutani). Els líquids administrats per via oral i per hipodermòclisi s'absorbeixen més lentament que els administrats per via intravenosa.
# Rasa del Casó (Bassella)

* Aquest article tracta sobre el corrent fluvial de l'Alt Urgell i del Solsonès. Vegeu-ne altres significats a «Rasa del Casó».
La Rasa del Casó és un torrent afluent per l'esquerra del Barranc del Cornet que neix a uns 350 m. al nord-est de la masia de l'enclavament de Sant Mer (Bassella). De direcció global cap a ponent, desguassa al seu col·lector a uns 300 m. al nord del Casó de Sant Mer.

## Municipis per on passa

Des del seu naixement, la Rasa del Casó passa successivament pels següents termes municipals.
Municipis :
| | Longitud (en m.) | % del recorregut |
| Per l'interior de l'enclavament de Sant Mer (Bassella) | 107 | 10,63% |
| Per l'interior del municipi de Pinell de Solsonès | 573 | 56,90% |
| Altre cop per l'interior del municipi de Bassella | 327 | 32,47% |

## Xarxa hidrogràfica

Aquest torrent no té cap afluent

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 41° 59′ 31.25″ N, 1° 19′ 16.35″ E﻿ / ﻿41.9920139°N,1.3212083°E﻿ / 41.9920139; 1.3212083
# Rigidesa

«Rigidesa» té aquests significats:

## Física

* Rigidesa mecànica és la resistència que ofereix un cos elàstic a ser deformat per l'acció d'una força aplicada
* Rigidesa dielèctrica és el valor límit de la intensitat del camp elèctric a partir del qual un material deixa de ser aïllant
* Rigidesa (electromagnetisme) és una mesura de la resistència d'una partícula carregada a ser deflectida per un camp magnètic
* Matriu de rigidesa és una matriu emprada en càlculs estructurals

## Medicina

* Rigidesa articular és una pèrdua del rang de moviment d'una articulació
* Rigidesa cadavèrica o rigor mortis
# Richard Jacques

Richard Jacques (Warwick, 1973) és un compositor britànic de música per a videojocs, conegut per les seves creacions per Sonic the Hedgehog. De formació clàssica, va començar la seva carrera com a compositor de la casa i més tard director d'àudio en Sega Europe a Londres.

## Referències

* ↑ Hazeldine, Julian. Speedrun: The Unauthorised History of Sonic the Hedgehog (en anglès). Lulu Press, 2014. ISBN 1291832343.
* ↑ Novak, Jeannie. Game Development Essentials: An Introduction (en anglès). 3a ed.. Delmar Cengage Learning, 2011, p. 298.

## Enllaços externs

* Pàgina oficial Arxivat 2018-09-25 a Wayback Machine. (anglès)